Uznesenia

 z rokovania Mestského zastupiteľstva v Spišskej Belej

zo dňa  20. októbra  2005

uz. č.  132/2005

Mestské zastupiteľstvo v Spišskej Belej

nevyhovuje

žiadosti Ivana Heldáka, Spišská Belá o predĺženie nájmu verejného priestranstva v Spišskej Belej na Petzvalovej ulici ? pozemku parcelné číslo 1053, k.ú. Spišská Belá na účely ďalšieho ponechania dočasnej stavby bufetu a žiada nájomcu túto stavbu z uvedeného pozemku odstrániť do 31.12.2005

uz. č.  133/2005

Mestské zastupiteľstvo v Spišskej Belej

a) berie na vedomie informáciu riaditeľa Mestského podniku Spišská Belá s.r.o. o vyhodnotení činnosti súkromnej bezpečnostnej služby pri strážení mestských lesov

b) berie na vedomie informáciu riaditeľa Mestského podniku Spišská Belá s.r.o. o stave hospodárenia mestského podniku (jednotlivých stredísk) za obdobie 1.- 9./2005

c) schvaľuje návrh riaditeľa Mestského podniku Spišská Belá s.r.o. na kúpu týchto strojov a zariadení (techniky) v rozsahu predložených materiálov tvoriacich prílohu tohto uznesenia

1./  nákladné motorové vozidlo vyklápač a príves

2./  kompaktor pre skládku TKO

d) súhlasí z uvoľnením prostriedkov vo výške 1 350 tis Sk bez DPH z rezervného fondu Mestského podniku s.r.o. na nákup kompaktora

uz. č.  134/2005

Mestské zastupiteľstvo v Spišskej Belej

odročuje

 žiadosť Ing. Adriána Gallika, xxxxxxxxxx, Spišská Belá o kúpu pozemku na výstavbu rodinného domu

uz. č.  135/2005

Mestské zastupiteľstvo v Spišskej Belej

odročuje

žiadosť  Jána Majerčáka z Lendaku o výstavbu priemyselnej haly na území mesta Spišská Belá v lokalite SEVER (vedľa cesty II/542 v smere na Slovenskú Ves) v zmysle predloženej štúdie vypracovanej Ing. Mačičákom

uz. č.  136/2005

Mestské zastupiteľstvo v Spišskej Belej

berie na vedomie správu náčelníka Mestskej polície v Spišskej Belej o bezpečnostnej situácii a ochrane verejného poriadku v meste Spišská Belá

uz. č.  137/2005

Mestské zastupiteľstvo v Spišskej Belej

schvaľuje

návrh Všeobecne záväzného nariadenia mesta č. 3/2005, ktorým sa dopĺňa záväzná časť  územného plánu mesta Spišská Belá (návrh nariadenia tvorí prílohu tohto nariadenia)

uz. č.  138/2005

Mestské zastupiteľstvo v Spišskej Belej

schvaľuje

návrh na rozšírenie verejného cintorína v Spišskej Belej v zmysle predloženej projektovej štúdie vypracovanej Ing. Rudolfom Kruliacom (návrh tvorí prílohu tohto uznesenia) so zmenou rozšíriť vzdialenosť chodníkov od obvodových múrov na 2,5 m pre zriadenie hrobových miest

uz. č.  139/2005

Mestské zastupiteľstvo v Spišskej Belej

odročuje

návrh projektovej štúdie (pre územné konanie) na výstavbu rodinných domov v lokalite Belanské kúpele (II. etapa)

uz. č.  140/2005

Mestské zastupiteľstvo v Spišskej Belej

schvaľuje

 kúpu pozemku parcelné číslo 482/16 o výmere 433 m2,  druh pozemku zastavaná plocha, k.ú. Spišská Belá,  za cenu 162 Sk/m2 (podľa znaleckého posudku) v zmysle GP č. 316/88560-105/03 od predávajúceho : SLOVAK TELECOM a.s., Bratislava z dôvodu majetkoprávneho vysporiadania pozemku pod prístupovou komunikáciou k budove pošty na Štefánikovej ulici a k budove zdravotného strediska v Spišskej Belej

uz. č.  141/2005

Mestské zastupiteľstvo v Spišskej Belej

nevyhovuje

žiadosti Futbalového klubu TJ SLAVOJ Spišská Belá o poskytnutie mimoriadneho príspevku z rozpočtu mesta na rok 2005 na zabezpečenie činnosti klubu do konca roka 2005 z dôvodu vyčerpania finančných prostriedkov určených v rozpočte mesta na tento rok.

                        Mgr. Branislav Zibura                            JUDr. Štefan Bieľak  
                         overovateľ zápisnice                                    primátor mesta